GiliGold/VAD_KnessetCorpus huggingface dataset:
משה גפני: היה לנו ויכוח בחוק מס שבח, שאתמול העברתי אותו במליאה, ויכוח עם משרד האוצר.
משה גפני: שזה חלק מההתקפה שלהם עליי.
משה גפני: הם עשו את זה גם בפטור ממס שבח, הם אמרו 'המוכר יהיה חייב במס שבח, אלא אם כן הוא יוכיח שהקונה...'.
משה גפני: המוכר יהיה חייב במס שבח, זה יהיה מותנה עדיין ברשות המסים אם הוא מקבל את הפטור ממס שבח או לא.
משה גפני: אני טענתי ואמרנו את זה בוועדה שאף אחד לא ימכור דירה, בגלל שאם אתה חייב במס השבח וזה מותנה, הוא יגיד 'אני יודע מה יקרה?
משה גפני: ' ואמרנו שצריך להשית את זה על הקונה, הוא צריך לקבל את הפטור כדי שהוא ימכור.
משה גפני: על הקונה נשית אחוז גבוה של מס רכישה, שהסכמתי שזה יהיה גם 15%, אם הוא לא יגור שנתיים.
משה גפני: אגף התקציבים ניהל נגדי מלחמת עולם, בין היתר על זה.
משה גפני: אם שר השיכון היה לוקח אותי למאבק הזה, ולא היה עושה אותו לבד, לא הייתי מסכים בשום פנים ואופן שזה יהיה מענק מותנה שהבנקים יחכו.
משה גפני: זו הקלה טובה, מה שאמרת, אני לא מתעלם, אני איש ריאלי, זו הקלה מצוינת מכיוון שאותו זכאי לא יצטרך לשלם עכשיו שנתיים את ההחזרים, וכשהוא מסיים את השנתיים---
ישראל שוורץ: אם הוא נשאר עם דירה באזור---
משה גפני: אני אמרתי, תאמין לי.
ישראל שוורץ: לא שנתיים.
משה גפני: ישראל, נדמה לי שכבר למעלה מ-20 שנה אתה מלמד אותי את זה, אני בכל אופן למדתי.
ישראל שוורץ: לא, אני אגיד לך למה אני קופץ.
ישראל שוורץ: אם מישהו יבוא מכוכב אחר וישמע את הדיון, הוא יגיד 'איזה גזרה הטילו על זוגות צעירים'?
ישראל שוורץ: זרקו עליהם מענקים, המסכנים.
משה גפני: לא, נחזיר אותו חזרה לכוכב שלו.
ישראל שוורץ: 4,000 זוגות צעירים בשנה---
משה גפני: לא אמרנו את זה.
משה גפני: אמרנו---
ישראל שוורץ: אני אגיד לך יותר מזה, אם יבואו 8,000, יביאו כסף ל-8,000.
ישראל שוורץ: הוא יביא.
ישראל שוורץ: לא קרה פעם שבסיוע אמרו 'נגמר הכסף', לא קרה אף פעם.
משה גפני: ההוראה הזאת הגיעה לבנקים?
טיבי רבינוביץ: ביום חמישי הופץ אלינו המסמך.
טיבי רבינוביץ: אבל, אדוני היושב ראש, אולי הבהרה אחת, בגלל כל מיני עניינים מיכוניים ותפעוליים, ייקח לנו שבוע-שבוע וחצי עד שבועיים להיערך לעניין הזה.
משה גפני: שבוע-שבוע וחצי עד שבועיים.
יעקב אדרי: תגיד לי, הקבלנים לא ישאלו את הזוג הצעיר שקונה, הקבלן נותן לו את ההנחה אחרי שהוא מציג את החוזה---
ישראל שוורץ: אתה מדבר על הפיתוח או על המענק?
יעקב אדרי: על המענק.
יעקב אדרי: הוא צריך לבוא עם החוזה לקבלן.
ישראל שוורץ: עם החוזה הוא צריך לבוא לבנק, הבנק רואה שזו בנייה רוויה וזה חלק ממה שמגיע לו.
משה גפני: רבותיי, אנחנו לא נדרשים להצבעה בעניין הזה, את דעתנו הבענו, אבל דבר אחד אני מבקש לקבל החלטה, זה באמת הופך להיות מבחינתנו בלתי נסבל.
משה גפני: אנחנו כמובן נדבר אל כל המערכת כולה, פה צריך באמת שידוד מערכות מוחלט, אין ויכוח לגבי העניין הזה; אנחנו דורשים מהממשלה, אנחנו גם נפנה לשר האוצר ולשר השיכון, אנחנו כנראה גם נאמר את זה לראש הממשלה, אבל לפנות אליו, אנחנו דורשים, על אף הקריטריונים ועל אף כל מה שנקבע לעניין הזה, להכניס יישוב דרוזי.
שי חרמש: ו---?
משה גפני: ומה?
שי חרמש: קווי העימות.
שי חרמש: חבר'ה, זה כלום, זה בשוליים וזו הצהרה.
משה גפני: אם אתה עומד על זה, נקבל על זה החלטה.
משה גפני: אני מבקש ממך לא לעמוד על זה.
משה גפני: אני רוצה להדגיש---
שי חרמש: זה היה בחצי הדרך עם שר האוצר.
משה גפני: בסדר, אז נמשיך את הדיונים האלה, הרי אנחנו לא הולכים להתפזר עכשיו לשום מקום.
משה גפני: הנושא של היישוב הדרוזי.
משה גפני: .. תאמין לי, אני יודע מה שאני אומר.
משה גפני: הנושא של יישוב דרוזי, יש פה בעיה שהיא בעיה אמיתית, אנחנו מצטיירים רע מאוד, אנחנו מדינה לא שוויונית.
משה גפני: זה שאתה מדבר על בנייה רוויה או צמודי קרקע קו עימות, אנחנו נמשיך את הדיון הזה, הרי אני לא נגד, אני בעד, אבל יגידו לנו 'עם כל הכבוד לכם, היתה החלטת ממשלה', הנושא של יישוב דרוזי, יש בו צרימה אמיתית מבחינה לאומית.
משה גפני: בזה נמשיך את הדיון.
משה גפני: אם אתה עומד על זה, נקבל החלטה כזאת, אבל אז זו החלטה, טוב בשביל כותרות לעיתונים.
משה גפני: אם נקבל החלטה על יישוב דרוזי, אנחנו יכולים להשיג את זה.
יעקב אדרי: ישראל, אתם יודעים את המחירים היום של קבוצת היישובים האלה, מבחינת הדירות?
ישראל שוורץ: ברוב היישובים האלה לא נבנו דירות חדשות כבר הרבה שנים.
ישראל שוורץ: עכשיו יתחילו לבנות.
שי חרמש: זה כל כך שולי, כל כך טריוויאלי וכל כך---
משה גפני: אם אתה עומד על זה---
שי חרמש: ושר האוצר עומד מאחורי זה.
משה גפני: אם אתה עומד על זה, נקבל החלטה.
שי חרמש: אני מאוד מבקש.
שי חרמש: אנחנו כבר בחצי הדרך עם זה.
משה גפני: אתה עומד על זה?
משה גפני: בסדר, אנחנו לא אמורים לקבל החלטה עכשיו.
משה גפני: אנחנו מקבלים החלטה רק לגבי הנושא, אנחנו דורשים מהממשלה, אנחנו נפנה לשר השיכון ולשר האוצר, להכניס יישוב דרוזי לרשימה, על אף הקריטריונים, ולמצוא את הקריטריון של יישוב דרוזי בשמו.
גאלב מג'אדלה: הכי קרוב לקריטריון.
משה גפני: ואנחנו נטפל בעניין הזה.
משה גפני: אני מבקש שהאורחים והעוזרים לא ישתתפו בישיבה הזאת.
משה גפני: אנחנו עושים הפסקה בחוק ההסדרים ועוברים לשינויים בתקציב לשנת 2010.
משה גפני: פנייה מספר 876 –
קריאה: הפנייה נועדה לתקצב תוספות שכר בפועל במשרד הרווחה וסיוע לצפון בגלל השריפה.
קריאה: מדובר בסיוע מיידי.
אמנון כהן: זה הסיוע בסכום של 2,500 שקלים עליו דיברו?
קריאה: הסיוע בגין השריפה הוא סיוע מיידי חומרי ואיתור של נפגעי טראומה.
זבולון אורלב: בביקור שערכתי ביום חמישי עם המועצה האזורית, הסכום לא מספיק לכולם.
קריאה: יש תקציב שאמור להגיע.
קריאה: זה לא כל התקציב.
קריאה: מדובר בתקציב לסיוע מיידי עבור הימים הראשונים.
שי חרמש: אני יודע שהתקיים אתמול דיון על שיקום השריפה בבית אורן והתקציב שהוגש שם מטעם משרד השיכון הוא מחצית מהתקציב של האומדן לביצוע.
שי חרמש: אני רוצה לדעת איפה הדברים עומדים.
אמנון כהן: זה לא קשור אליה.
אמנון כהן: היא רווחה.
זבולון אורלב: איך את יודעת ש-2,500 השקלים יועברו?
אמנון כהן: אבל זה לא קשור.
אמנון כהן: אלה לא רשויות מקומיות אלא משהו אחר.
אמנון כהן: זה רווחה.
זבולון אורלב: אני מדבר על רווחה.
קריאה: אני יכולה לבדוק.
משה גפני: ה צ ב ע ה פנייה מספר 876 – אושרה פה אחד פניות מספר 894 ו-895 -
שי חרמש: גפני, יש לך בסדר היום דיון על השיקום?
משה גפני: אני עוד לא יודע מתי זה יהיה, ביום חמישי או ביום שני.
מיכה פרלמן: הפנייה נועדה להעביר 6,835 מיליון שקלים לתקציב הפיתוח של משרד התחבורה כדי לעמוד בהחלטות הממשלה מספר 412 ו-413 לחיזוק הצפון, המגזרים הצ'רקסי, הבדואי והדרוזי.
מיכה פרלמן: יש שם כל מיני פרוייקטים שהם פיתוחי תשתית תחבורה, כבישים ודברים בסגנון הזה.
גאלב מג'אדלה: באיזה ישובים מדובר?
מיכה פרלמן: אלה לא ישובים ספציפיים אלא למגזר הצ'רקסי, הבדואי והדרוזי בהתאם ל החלטות הממשלה 412 ו-413.
גאלב מג'אדלה: איך נעשית החלוקה הזאת?
מיכה פרלמן: זאת החלטת הממשלה.
גאלב מג'אדלה: יש שאלות.
גאלב מג'אדלה: זאת חלוקה שאני לא מכיר אותה.
גאלב מג'אדלה: פעם ראשונה אני שומע עליה.
משה גפני: אז מה אם אתה לא שומע?
משה גפני: גם אני לא שמעתי.
גאלב מג'אדלה: חלוקה מגזרית, אני יודע שיש חרדים.
משה גפני: חרדים אין.
גאלב מג'אדלה: חילונים.
משה גפני: חילונים גם לא כל כך.
גאלב מג'אדלה: יש מגזר יהודי.
משה גפני: יש דרוזים וצ'רקסים.
גאלב מג'אדלה: נניח תושב דרוזי שנמצא בישוב מעורב, הוא נהנה מזה או לא?
גאלב מג'אדלה: או למשל מישהו שהוא חצי בדואי וחצי פלח.
מיכה פרלמן: ההחלטה קוראת גם לחיזוק הצפון ויש שם ישובים, אני מניח שכנראה מדובר במוצרים תחבורתיים שמשרתים אוכלוסייה יותר רחבה.
מיכה פרלמן: כנראה שגם מי שבסביבה הקרובה ייהנה מאותו חיזוק ומאותו פיתוח.
גאלב מג'אדלה: אני יכול לומר לראש מועצה מעורב שיפנה לסעיף הזה ויקבל כסף לתחבורה?
מיכה פרלמן: אני לא בטוח.
מיכה פרלמן: אני צריך לבדוק את החלטת הממשלה כי שם מפורטים הפרוייקטים.
משה גפני: ראלב, אם אתה מעכב, אתה מעכב לישובים שעבורם כבר יש את הכסף הזה.
גאלב מג'אדלה: אתה יודע כמה דברים מתעכבים כבר שישים שנים?
משה גפני: אתה תמסור לו בבקשה את הפרטים.
משה גפני: אני מציע לך להצביע בעד.
גאלב מג'אדלה: לא, אל תציע לי הצעות לא לעניין.
גאלב מג'אדלה: אנחנו נצביע ואחר כך הוא ימסור לי פרטים?
משה גפני: כל יום הוא מגיע לכאן.
גאלב מג'אדלה: לך הוא לא מוסר פרטים אחרי שמצביעים ומחליטים.
אמנון כהן: הוא מגיע.
גאלב מג'אדלה: אתה בטוח?
גאלב מג'אדלה: אתה לוקח את זה על אחריותך?
משה גפני: ה צ ב ע ה פניות מספר 894 ו-895 – אושרו פה אחד עכשיו אני מזהיר אותך, אם אתה לא מוסר לו את הפרטים עוד היום, חבל על הזמן מה שיהיה כאן.
משה גפני: מה שראלב יעשה לי, ובצדק.
משה גפני: פנייה מספר 922 - עוד הפעם הפקה קולנועית?
משה גפני: פניות מספר 927 עד 929 –
יאיר אידר: הפנייה נועדה לתגבר את התקציב הרגיל של משטרת ישראל בסך של 16 מיליון שקלים ותקציב הפיתוח בסכום של 3.5 מיליון שקלים עבור שדרוג טכנולוגיות במשטרת ישראל.
יאיר אידר: כמו כן הפנייה מבצעת שינויים פנימיים.
משה גפני: ה צ ב ע ה פניות מספר 927 עד 929 – אושרו פה אחד פניות מספר 949 ו-974 – המשרד לביטחון פנים שבעים מיליון שקלים עבור גמלאות.
יאיר אידר: הפנייה נועדה לתגבר את תקציב המשרד לביטחון פנים בסך של שבעים מיליון שקלים עבור מימון גירעונות בתקציב הגמלאות.
משה גפני: ה צ ב ע ה פניות מספר 949 ו-974 – אושרו פה אחד פנייה מספר 954 –
אנסטסיה סורוקינה: הפנייה נועדה לתקצב סך של 36 מיליון ו-350 אלפי שקלים בהוצאה מותנית בהכנסה וכן שינויים פנימיים שעיקרם 10 מיליון שקלים לתקציב פיתוח של המינהל האזרחי ו-21 מיליון שקלים לפרוייקטים מכספי לפיד ירוק.
אורי אריאל: את כבר הצגת את זה, לא?
אנסטסיה סורוקינה: הצגתי את זה וזה לא עבר.
אורי אריאל: מה השתנה בזה?
אנסטסיה סורוקינה: הבנתי שהנושא הסתדר.
אורי אריאל: היושב ראש, המינהל האזרחי שבו אנחנו דנים עכשיו, הפרוייקטים עליהם כאן מדובר הם פרוייקטים לערבים.
אורי אריאל: אין אף פרוייקט ליהודים אלא להפך, כל הזמן מכבידים יותר את עולם עד כדי שאי אפשר לסגור מרפסת.
אורי אריאל: תושבי נצרים שגורשו מביתם עברו לאריאל ולא מקבלים משר הביטחון, מהמינהל האזרחי, אישור לבנות.
אורי אריאל: אין גבול ואני לא אומר את זה כלפי הפקידים חס וחלילה ושאף אחד לא ייפגע כאן.
אורי אריאל: זאת מדיניות של שר הביטחון.
אורי אריאל: אי אפשר במצב הזה לאשר את התקציב הזה.
אורי אריאל: זאת פשוט אפליה בוטה שאין כדוגמתה בכל העולם.
זבולון אורלב: אני מצטרף לבקשתו.
פניה קירשנבאום: יש ישובים שלמים שניבנו ולא יכולים לקבל הגנה כישוב כי שר הביטחון מעכב את זה.
אורי אריאל: לא יכולים לקבל משכנתא.
משה גפני: אין רוב.
משה גפני: זאת תהיה בושה אם אני אביא ואני אפול.
גאלב מג'אדלה: תביא את זה להצבעה ושר הביטחון ידע.
משה גפני: שר הביטחון כבר יודע.
משה גפני: תאמין לי שכבר הודיעו לו.
אורי אריאל: אני לא חושב שאתה יכול לסרב לבקשת חבר הכנסת מהעבודה שמגן בחירוף נפש על שר הביטחון ואני מבקש שתביא את זה להצבעה.
משה גפני: אסור להביא את זה להצבעה.
משה גפני: זאת תהיה פגיעה עוד יותר קשה בשר הביטחון.
אורי אריאל: זה מה שהוא מבקש.
משה גפני: ועדת הכספים תגיד לא לשר הביטחון.
גאלב מג'אדלה: הפגיעה תהיה יותר קשה בהם.
גאלב מג'אדלה: פנייה מספר 973 – אינטל
אורן כהן: מדובר במענק הקמה של פאב 28, מענק שאושר ב-2008 להקמת המפעל החדש.
אורן כהן: זה תשלום.
אורן כהן: למעשה אינטל ביצעה השקעה.
אורן כהן: מרכז ההשקעות בדק שההשקעה אכן בוצעה ועכשיו הוא מעביר תשלום.
משה גפני: אלה לא ההחלטות החדשות?
אורן כהן: לא.
אורן כהן: זה מ-2008.
פניה קירשנבאום: זה עדיין למפעל בקריית גת?
אורן כהן: המפעל השני הוא בקריית גת.
משה גפני: ה צ ב ע ה פנייה מספר 973 – אושרה פה אחד פניות מספר 975 ו-976 – הגבלים עסקיים
ישעיהו בר דב: אלה תוספות בעקבות גירעונות בשכר, תוספות תקציב להשלמת השנה התקציבית.
אמנון כהן: כל כך הרבה שכר?
ישעיהו בר-דב: זה לא היה מתוקצב נכון.
אמנון כהן: קיבלתם העלאות?
ישעיהו בר-דב: לא.
ישעיהו בר-דב: לא קיבלנו העלאות.
ישעיהו בר-דב: זה חלק מהתקציב.
ישעיהו בר-דב: זאת השלמת התקציב.
קריאה: הכל לפי חוזי שכר של נציבות שירות המדינה.
קריאה: הכל לפי חוזי שכר שמאושרים על ידי נציבות שירות המדינה.
פניה קירשנבאום: עכשיו, אחרי שיטילו עליהם תפקידים נוספים, יהיה להם גם כסף לשלם משכורות.
משה גפני: ה צ ב ע ה פניות מספר 975 ו-976 – אושרו פה אחד פניות מספר 977 ו-978 -
קריאה: הפנייה נועדה להעביר 400 מיליון שקלים מתקציב פיתוח התחבורה לתקציב פיתוח הרכבת.
קריאה: מדובר בתקציב הפיתוח לתשתיות רכבת, כל המסילות החדשות.
קריאה: הפנייה בעצם נועדה להתאים את המסגרת התקציבית בהתאם לביצוע בפועל.
קריאה: מדובר בייעול התקציב, מכיוון שלוקחים תתי ביצוע ומשקיעים אותם היכן שאפשר.
אמנון כהן: היה תת ביצוע בכבישים עירוניים?
קריאה: היה תת ביצוע בסעיף 79.
אמנון כהן: זה הרבה כסף.
אמנון כהן: 187 מיליון שקלים.
אמנון כהן: הסעת המונים ותחבורה.
קריאה: לצערנו לא הצלחנו לבצע שם כסף ואנחנו מעבירים משם להיכן שכן הצלחנו, ברכבת.
משה גפני: ה צ ב ע ה פניות מספר 977 ו-978 – אושרו פה אחד פנייה מספר 980 – משרד החקלאות
קריאה: הפנייה נועדה לבצע שינויים פנימיים בתקציב משרד החקלאות להתאמת תקציבי השכר.
אמנון כהן: עוד פעם שכר.
קריאה: סוף שנה.
קריאה: זאת התאמה.
אמנון כהן: לאן הולכים כל העודפים?
אורי אריאל: כל העודפים הולכים למכון וולקני.
משה גפני: פנייה מספר 982 –
קריאה: הפנייה נועדה לבצע התאמות בתקציב משרד המדע ומשרד התרבות והספורט על פי בקשת המשרדים.
קריאה: זה לא עבור.
קריאה: אלה התאמות בין סעיפים.
אורי אריאל: בתוך המשרדים.
משה גפני: ה צ ב ע ה פנייה מספר 982 – אושרה פה אחד
משה גפני: 982 אלף שקלים.
משה גפני: פנייה מספר 986 – רשות האוכלוסין
עמית סדן: הפנייה נועדה לבצע התאמות פנימיות בתקציב הרשות ותקנות השכר והקניות.
משה גפני: ה צ ב ע ה פנייה מספר 986 – אושרה פה אחד פנייה מספר 987 –
צחי דוד: הפנייה נועדה להעברת 400 אלף שקלים למוסדות ציבור ולשינויים פנימיים בתקנות פיתוח של יישובי הבדואים בדרום.
משה גפני: ה צ ב ע ה פנייה מספר 987 – אושרה פה אחד יש עוד פנייה אחת של הביטחון.
אמנון כהן: 750 מיליון?
משה גפני: פניות מספר 721, 723 עד 735, 737 עד 740, 742, 744, 749, 755 עד 759 -
דניאלה גרא: הפנייה נועדה להעביר 750 מיליון ו-163 אלף שקלים למשרד הביטחון על פי הסכמים בין משרד האוצר למשרד הביטחון.
דניאלה גרא: הסברים יינתנו בוועדת החוץ והביטחון.
משה גפני: בוועדה המשותפת של ועדת הכספים וועדת החוץ והביטחון.
משה גפני: דניאלה גרא: נכון.
משה גפני: ה צ ב ע ה פניות מספר 721, 723 עד 735, 737 עד 740, 742, 744, 749, 755 עד 759 – אושרו פה אחד
משה גפני: יש לי בעיה עם זה.
משה גפני: אתה קיבלת את ישיבות ההסדר.
אורי אריאל: אנחנו קיבלנו.
משה גפני: אנחנו קיבלנו את ישיבות ההסדר, אבל יש עוד דברים.
אורי אריאל: מכובדי רוצה להסביר לנו אחרי כן?
משה גפני: אני אסביר לכם אחר כך.
משה גפני: אל תעשה רביזיה.
משה גפני: אם אתה עושה רביזיה, אני מצביע עליה.
משה גפני: אנחנו עוברים לחוק ההסדרים.
משה גפני: רבותי, אני מתכבד לפתוח את ישיבת הוועדה.
משה גפני: על סדר-היום מסקנות הוועדה הציבורית מקצועית בדבר תשלום מיוחד לראש הממשלה לשעבר אריאל שרון.
משה גפני: אני מבקש להקדים ולומר שבעבר ועדת הכספים אישרה לאריאל שרון תשלום מיוחד, לפנים משורת הדין, ונתבקשתי על-ידי מנכ"ל משרד ראש הממשלה, שפנה אלי, לאשר לפי מה שנקבע בסעיף 23ה.
משה גפני: תתקני אותי אם אני טועה, יכול להיות שאני לא מכיר את הסעיפים כמו שצריך.
משה גפני: "סעיף 23ה להחלטת גמלאות לנושאי משרה ברשויות השלטון (שרים ושאיריהם), התשכ"ט-1969, קובע: ועדת הכספים של הכנסת רשאית לאשר תשלום מיוחד, לפנים משורת הדין, לראש הממשלה לשעבר, גם בתום תקופת הזכאות, אם ראתה כי בשל נסיבותיו המיוחדות של המקרה מן הצדק לעשות כן; אישור כאמור יינתן לאחר שהוועדה קיבלה המלצה מאת ועדת ציבורית-מקצועית שמינתה לעניין זה.
משה גפני: " כאשר קיבלתי את הפנייה סברתי שבמדינה מתוקנת ומתורבתת, כאשר ראש הממשלה במילוי תפקידו נופל למשכב באופן שבו זה קרה לראש הממשלה אריאל שרון, וכולנו מאחלים לו רפואה שלמה – אני סברתי שצריך להיעתר לבקשה הזאת, ולכן ביקשתי למנות ועדה ציבורית.
משה גפני: הוועדה הציבורית מורכבת מיורם גבאי, שהוא יושב-ראש הוועדה הציבורית, פרופ' רוני גמזו מנכ"ל משרד הבריאות, שהוא חבר בוועדה הציבורית, ועורך-דין אריה שטאובר שהוא חבר בוועדה הציבורית.
משה גפני: האמת היא שהיו אמורות להיות מסקנות כבר לפני זמן די ארוך.
משה גפני: אגב, אני מבקש בהזדמנות הזאת להודות להם.
משה גפני: אני רוצה להודות ליורם גבאי, אני רוצה להודות לרוני גמזו, אני רוצה להודות לאריה שטאובר ואני רוצה להודות גם לצוות הוועדה, לטמיר כהן ולשגית אפיק, שליוו את הוועדה הזאת גם בניהול הוועדה וגם בייעוץ המשפטי שלה.
משה גפני: עצרתי את הדיונים מכיוון שבמהלך הדיונים נמסר לי שמשפחת שרון מבקשת לשנות את מה שהיה הנושא המקורי שלשמו דיברו גם בפעם הקודמת בוועדת הכספים, לפני כמה שנים וגם בתחילת הדיונים של הוועדה הציבורית.
משה גפני: התברר שמשפחת שרון מבקשת להעביר אותו לחוות השקמים, להוציא אותו מבית החולים שיבא, ואז ביקשתי לעצור את הדיונים.
משה גפני: דיברתי עם מנכ"ל משרד ראש הממשלה וביקשתי לעדכן את בקשת משרד ראש הממשלה בהתאם למה שהתברר במהלך הדיונים בוועדה הציבורית, ואכן כך נעשה, ולכן זה התעכב.
משה גפני: היתה הפסקה בדיונים האלה עד שעדכנו את הבקשה של המשתתפים.
משה גפני: היתה הפסקה בדיונים, ואכן הוגשה בקשה חדשה, דרורית שטיינמץ שנמצאת פה ממשרד ראש הממשלה, מנהלת אגף התקציבים והפרויקטים, אכן ליוותה את העניין הזה, ואז הוועדה התכנסה מחדש, בדקה את כל הדברים, היו דיונים והם הגישו המלצות.
משה גפני: אני חושב שמבחינה מוסרית, ציבורית ועקרונית צריך לקבל את ההמלצות שלה – תיכף נדבר עליהן – ראש ממשלה, בעת מילוי תפקידו, כפי שאמרתי קרה מה שקרה, וצריך לאפשר לו לחיות בכבוד.
משה גפני: כמובן צריך להביא את כל השיקולים בחשבון, גם השיקול הכלכלי, גם הביטוחים שיש לראש הממשלה, גם להשתתפות של משפחת שרון, אבל גם למדינה.
משה גפני: משרד ראש הממשלה, במקרה הזה, אסור לו לעמוד מן הצד, ולכן אני חושב שמבחינה ציבורית המסקנות כפי שהבנתי, כפי שקראתי וכפי שנמסרו לי, מאוזנות, מביאות הכול בחשבון, ואני חושב שהעניין הזה ראוי כאן לדיון, ואני ממליץ גם לאשר את זה.
משה גפני: אי-אפשר לקחת לאריאל שרון את זכויותיו כראש ממשלה ואת מה שהוא עשה למען ביטחון המדינה, את מה שהוא עשה במהלך כל השנים.
משה גפני: אם היום מדברים על מצוקת הדיור, הוא היה שר שיכון שבתקופתו נבנו 120,000 יחידות דיור ולא היו שביתות - - -
יעקב אדרי: ולא היו מצוקות.
משה גפני: נכון, יהיו כאלה שיחלקו עליו.
ליה שמטוב: והיתה עלייה של 10,000 איש.
משה גפני: כן, בגלל העלייה הוא עשה את זה.
משה גפני: הרי אם היתה עלייה היום כמו שהיתה אז, היתה פה התפוצצות אוכלוסין נוראה, האוהלים לא היו מספיקים.
משה גפני: אני חושב שהזכויות האלה של אריאל שרון מגיעות לו.
ציון פיניאן: חוץ מההתנתקות.
משה גפני: יש אלה שיחלקו עליו לחלוטין בעניין של ההתנתקות, אבל בסך הכול הכללי הוא היה ראש ממשלה.
משה גפני: אגב, הוא היה בליכוד כל הזמן.
יעקב אדרי: מי שעשה את ההתנתקות זה הליכוד, אולי ציון פיניאן שכח.
משה גפני: הליכוד והאיחוד הלאומי.
ציון פיניאן: הוא הוביל את זה.
משה גפני: מי שעשה את ההתנתקות זה הליכוד, האיחוד הלאומי, הבית היהודי וישראל ביתנו, שאז היתה המפד"ל.
משה גפני: זו היתה ממשלת שינוי.
משה גפני: יהדות התורה וש"ס היו באופוזיציה, לא היינו אז כאשר התקבלה ההחלטה.
משה גפני: דרך אגב, אני זוכר שרצו להוציא את שינוי מהקואליציה, אני זוכר בלשכה של ראש הממשלה, אריאל שרון אמר שהוא רוצה שנצטרף לקואליציה, אמרתי לו: אנחנו לא יכולים לשבת עם שינוי, הוא אמר: בסדר, שינוי תצא.
משה גפני: אמרתי לו: אנחנו דורשים 290 מיליון שקל, הרי הכספים הייחודיים שאנחנו קיבלנו אז, זה היה פשוט להוסיף לסעיפים – משרד האוצר מקצץ ומחזירים את זה בחזרה.
משה גפני: הוא אמר: שינוי תפרוש, אז אמרתי לו: אם שינוי לא תפרוש כתוצאה מזה שנקבל 290 מיליון?
משה גפני: אז הוא אמר: נמצא תירוץ אחר.
משה גפני: פשוט נמאס לו.
משה גפני: דרך אגב, כשהייתי תוקף את ראש הממשלה במליאת הכנסת, היה מגיע ישראל מימון: ראש הממשלה שרון קורא לך דחוף.
משה גפני: כל פעם כשהייתי תוקף, הייתי מגיע אליו ללשכה והוא היה מתחיל לדבר אתי על פרזול סוסים.
משה גפני: ישראל מימון אמר לי שהוא היה אומר: תשמע, אני למדתי בצבא לא לנתק מגע מהאויב, אז הוא קרא לי.
משה גפני: יום אחד אני בא אליו, ערב פסח, ואני אומר לו: לא משלמים משכורות למועצות הדתיות, זה ממש לא בסדר.
משה גפני: הוא קרא לאילן כהן, שהיה מנכ"ל משרד ראש הממשלה, ישראל מימון יושב מצד ימין, והוא אמר: תגיד לאילן כהן, אז אני אומר לאילן כהן: אין כסף לשלם משכורות בערב פסח, אז אילן כהן מתחיל להסביר שצריך תוכנית הבראה וכן הלאה.
משה גפני: אמרתי לו: תשמע, אדוני ראש הממשלה, כתוב בתורה שכשיעקב אבינו נפטר, רצו לקבור אותו במערת המכפלה.
משה גפני: הגיע עשיו, הוא אומר: אני האח הבכור, לא נתן לקבור אותו – ככה אני מספר לשרון – אז אומרים לו הבנים: מכרת את הבכורה, אז הוא אומר: בסדר, כמו אח רגיל, מה פתאום רק את יעקב קוברים?
משה גפני: אז שלחו את נפתלי למצרים להביא את שטר המכר – נפתלי יכול היה לרוץ מהר, "נפתלי אילה שלוחה".
משה גפני: הריצו אותו – ליעקב היה נכד שקראו לו חושים, הוא היה הבן של דן והוא היה חירש.
משה גפני: הוא מגיע להלוויה והוא רואה: יעקב אבינו שוכב ולא קוברים אותו.
משה גפני: הוא שואל בתנועות: למה לא קוברים אותו?
משה גפני: אז מצביעים על עשיו.
משה גפני: לקח חושים בן דן את ה"מבוטה", הכניס לו מכה לעשיו, הרג אותו.
משה גפני: בקיצור, קברו את יעקב.
משה גפני: אמרתי לשרון: תשמע, אני לא מבין בתוכנית הבראה של מועצות דתיות, אני לא מבין כלום.
משה גפני: אני יודע שבלנית, שמקבלת משכורת רעב, לא מקבלת משכורת ערב פסח.
משה גפני: אז שרון אומר: תראה, כשהייתי בצבא, עברו לי כדורים ליד האוזן, מאז אני חירש.
משה גפני: ישראל, הוא אומר לו, תביא את המבוטה, ואני ארוצץ את הראש של אילן כהן ושישלמו משכורות.
משה גפני: שילמו משכורות באותו זמן, אבל מאז במשך שבוע מתקשרים אלי ממשרד ראש הממשלה כל העובדים ואומרים: גפני, תגיד לי מי זה החושים בן דן ששרון מדבר עליו כל הזמן.
יעקב אדרי: איפה הוא מאושפז היום?
משה גפני: הוא עדיין בבית החולים שיבא.
משה גפני: אמרו לי שהם מחכים להחלטה של ועדת הכספים כדי להעביר אותו.
ציון פיניאן: בכמה מדובר?
משה גפני: מדובר ב-750,000.
שגית אפיק: למעשה ועדת הכספים אישרה כבר בשנת 2006, מכוח הסעיף המיוחד, סעיף 23ה להחלטת הגמלאות, תשלום מיוחד לראש הממשלה לשעבר, אריאל שרון, לצורך ההוצאות הרפואיות שהיו לו ולצורך הוצאות האשפוז שהיו בבית החולים תל השומר.
שגית אפיק: ההחלטה אז היתה, לפי המלצות ועדה ציבורית שהקימה הוועדה בשנת 2006, שסכום ההוצאות הרפואיות לא יהיה מוגבל, אבל יהיה מוגבל לחמש שנים בלבד.
שגית אפיק: הרצון היה להתאים בין התשלום המיוחד שניתן מכוח סעיף 23ה, שזה סעיף שמדבר על לפנים משורת הדין ושיקולים של צדק, שהוועדה הציבורית וגם ועדת הכספים דאז מצאו שאלה נסיבות שמתקיימות במר אריאל שרון – הרצון היה להתאים בין הסעיף הזה לבין סעיפים אחרים, זכאויות אחרות שיש לראש ממשלה לשעבר, ואלו הזכאויות לשירותי משרד, לשכה ורכב.
שגית אפיק: ואחד הנימוקים גם היה, שמכיוון שמדובר בראש ממשלה לשעבר שנפל למשכב יהיו פחות הוצאות בהקשר של הסעיפים האלה, והסעיפים האלה ממילא מוגבלים לתקופה של חמש שנים.
שגית אפיק: בינואר השנה, כשהסתיימה תקופת הזכאות גם לגבי הסעיפים הרגילים של כל ראש ממשלה לשעבר, וגם לגבי אותו סעיף של תשלום מיוחד, סעיף 23ה להחלטה, נעשתה פנייה מחודשת לוועדת הכספים, וועדת הכספים הקימה את הוועדה הציבורית.
שגית אפיק: הוועדה הציבורית קיימה שלוש פגישות, שבמהלכן היא ניסתה להבין מה הצרכים הכרוכים במערכת אשפוז ביתית.
שגית אפיק: מנכ"ל משרד הבריאות נפגש, בין היתר, עם הצוות הרפואי שמטפל במר שרון, הוא נפגש גם עם מנהל בית החולים תל-השומר, הוגשו בפני הוועדה תחשיבים שונים, גם מטעם קופת החולים המבטחת את מר אריאל שרון, גם מטעם בית החולים תל השומר, גם מנכ"ל משרד הבריאות חיווה את דעתו לגבי התחשיבים שצריכים להינתן, ובסופו של דבר הוועדה הציבורית הגיעה למסקנה שיש מקום להמשיך ולשלם תשלום מיוחד למר אריאל שרון, וזה בגלל אותן נסיבות מיוחדות שמתקיימות בו, ומשום שהנבצרות שלו להמשיך בתפקידו כראש ממשלה לשעבר אירעה במהלך התפקיד, ושיש הצדקה ציבורית לעשות את זה.
שגית אפיק: מכיוון שהמשפחה ביקשה להעביר אותו באופן קבוע לחוות השקמים, והוועדה קיבלה על זה בקשה מחודשת מטעם מנכ"ל משרד הראש הממשלה, בקשת מנכ"ל משרד ראש הממשלה היתה להמשיך לתת הוצאות רפואיות, ומנכ"ל משרד ראש הממשלה ומשרד ראש הממשלה העריכו את ההוצאות האלה בסכום מסוים, בהתבסס על ההוצאות הרפואיות שהיו בחמש השנים האחרונות.
שגית אפיק: בסופו של דבר הוועדה הציבורית החליטה שיש מקום, וזה יהיה נכון להעביר את אריאל שרון, לפי בקשת המשפחה, לאשפוז רפואי קבוע בביתו.
שגית אפיק: מכיוון שהתחשיבים נעו בין סכומים שונים, והסכומים השתנו בין היתר נוכח הדרך שבה יועסק כוח-האדם שיטפל בו, החליטה הוועדה גם לקבוע סכום תקרה, שזה הסכום של 750,000 שקלים לשנה.
שגית אפיק: הסכום הזה לא יהיה מוגבל בשנים כמו שהיתה החלטת הוועדה הקודמת, אלא הוא יהיה לכל ימי חייו של שרון וככל שתהיה דרישה לכך, אבל זה סכום תקרה שתלוי בכמה תנאים.
שגית אפיק: התנאי הראשון הוא שמשפחת שרון אף היא תתחייב בכתב לפני משרד ראש הממשלה לשאת במחצית ההוצאות.
שגית אפיק: כלומר, אם סך כל ההוצאות הרפואיות, לפי התחשיבים שהוגשו בפני הוועדה, נעו בין 1.1 מיליון שקלים ל-1.8 מיליון שקלים, קודם כול משפחת שרון תישא במחציתן.
שגית אפיק: כבר היום משפחת שרון למעשה התחילה להתארגן לפי דבריו של מנכ"ל משרד הבריאות עם תרומות ועם רכישת ציוד קבוע לצורך אשפוזו בבית, לכן הציוד הקבוע לא נכלל בגדר התשלום המיוחד, והתשלום המיוחד הוא לצורך הוצאות האשפוז עצמן, זאת אומרת, העסקת אחות, ככל שתידרש, העסקת רופאה בכוננות, ככל שתידרש, ויתר הצרכים, כפי שיקבע אותם בית החולים תל-השומר.
שגית אפיק: התנאי הראשון הוא שמחצית ההוצאות ימומנו קודם כול על-ידי משפחת שרון; התנאי השני הוא - - -
יעקב אדרי: כל שנה מחצית הסכום ישלמו משפחת שרון?
משה גפני: עד 750,000 שקלים.
יעקב אדרי: מה ההיגיון בזה?
שגית אפיק: משום שבמשך חמש שנים שילמה המדינה את התשלום המיוחד בלי תקרה, והיא לא הגבילה אותו, וכמה שהיו ההוצאות הרפואיות, כך שולמו.
שגית אפיק: עכשיו יש בקשה מיוחדת של המשפחה.
שגית אפיק: הבקשה המיוחדת של המשפחה מוסיפה עלויות כתוצאה מהעלויות האלה של הצורך באשפוז ביתי.
יעקב אדרי: אם זה היה בבית החולים, המדינה היתה מכסה הכול?
שגית אפיק: במשך חמש השנים האחרונות המדינה כיסתה הכול, כאשר לפי דוח הביצוע שהעבירה לנו דרורית שטיינמץ, הכיסוי בפועל היה בין 0 שקלים, משום שלעתים בית החולים תל השומר ספג הכול בעצמו, עד 450,000 שקלים בשנה שבה ההוצאות הרפואיות היו הגבוהות ביותר, וזה היה בשנת 2007.
משה גפני: חבר הכנסת אדרי, אתה שואל שאלה נכונה.
משה גפני: השאלה הזאת נשאלה בכמה ווריאציות, לפי דעתי גם נשאלה בוועדה הציבורית, אבל גם אני שאלתי אותה אחרי שקיבלתי את המסקנות – מה היה קורה אם אם זה היה בוזגלו או לוינשטיין?
משה גפני: מה היו עושים אתם?
יעקב אדרי: במסגרת תפקידם.
יעקב אדרי: פה זה היה במסגרת התפקיד.
משה גפני: קודם כול, איפה המדינה עומדת בעניין?
משה גפני: מה קורה במדינת ישראל כאשר קורה דבר כזה?
משה גפני: אתה יודע מה, במסגרת תפקידם.
משה גפני: מה שהוועדה עשתה כאן, היא עשתה מעשה נכון, היא אומרת: קודם כול, צריך להוריד את הביטוחים.
משה גפני: לאריאל שרון יש ביטוח, הוא מבוטח בקופת החולים הכללית, יכול להיות שיש לו ביטוחים אחרים, פרטיים, את זה מפעילים עד תום.
משה גפני: ומכן ואילך מתחילים לעשות את התחשיבים.
משה גפני: מכאן ואילך קרו שני דברים: דבר ראשון, יש ראש ממשלה לשעבר, וההגבלה היא לחמש שנים.
משה גפני: זה החוק על ראש ממשלה לשעבר.
משה גפני: במקרה של שרון, אני חושב שזה לא רלוונטי.
משה גפני: למה זה לא רלוונטי, מכיוון שמגבילים הוצאות של ראש ממשלה לחמש שנים לראש ממשלה שמתפקד.
משה גפני: הוא צריך להחזיק לשכה, הוא צריך להחזיק מזכירות בחמש שנים אחרי שהוא היה ראש ממשלה, אחרי זה כבר אין צורך.
משה גפני: במקרה הזה מדובר על משהו אחר לגמרי, כאן מדובר לא על מזכירה כמובן ולא על לשכה, אלא מדובר על החזקתו מבחינה רפואית באופן כזה.